gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8970, del 07-12-2020 (2020/10348)

RESOLUCIÓ de 2 de desembre de 2020, de la directora general d'Universitats, per la qual se cita les persones interessades en el procediment ordinari 4/000329/8576-CS, a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10239


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 2 de desembre de 2020, de la directora general d'Universitats, per la qual se cita les persones interessades en el procediment ordinari 4/000329/5377-NM, a comparéixer en la via jurisdiccional. [2020/10758]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
  
Referència del tribunal: procediment ordinari 4/000329/2020.  
NIG: 46864-60-5-0489-4140734.  
Recurrent: Universitat Catòlica de València San Vicente Màrtir.  
Interessats: pluralitat indeterminada d'interessats, en atenció a la matèria regulada.  
  
Descripció: recurs contenciós administratiu interposat contra la Resolució de 9 de setembre de 2020, de la Conselleria d'Innovació, Universitats, Ciència i Societat Digital, per la qual es convoquen beques salari lligades a la renda per a la realització d'estudis universitaris durant el curs acadèmic 2020/2021 en les universitats públiques de la Comunitat Valenciana.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i emplaçar als interessats en el procediment descrit, a fi que puguen comparéixer com demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 2 de desembre de 2020.- La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 8816, del 20-05-2020 (2020/3540)

Convocatòria del concurs oposició pel torn de promoció interna, per a la provisió de 38 places d'administratiu o administrativa d'administració general, incloses en les ofertes d'ocupació pública corresponents als anys 2018 i 2019.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8816

Data del DOGV
:   20-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3540


Data del document
:   12-05-2020

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició pel torn de promoció interna, per a la provisió de 38 places d'administratiu o administrativa d'administració general, incloses en les ofertes d'ocupació pública corresponents als anys 2018 i 2019. [2020/3540]  
En el Butlletí Oficial de la Província d'Alacant número 87, d'11 de maig de 2020, es publica anunci relatiu a la convocatòria del concurs oposició per torn de promoció interna, per a la provisió de 38 places d'administratiu o administrativa d'administració general, incloses en les ofertes d'ocupació pública corresponents als anys 2018 i 2019. Les esmentades places estan enquadrades en l'escala d'administració general, subescala: C) administrativa i dotades amb el sou corresponent al grup C1.  
Durant el termini de 20 dies hàbils, comptats a partir del següent a la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies en què sol·licita prendre part en el procediment, en el Registre General d'aquest ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 12 de maig de 2020.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 8774, del 30-03-2020 (2020/2632)

Informació pública de la modificació de tarifes de conservació de comptadors a Vinalesa.
----------------------------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2632


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de conservació de comptadors a Vinalesa. [2020/2632]  
S'informa, per a general coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament de Vinalesa de data 4 de febrer de 2020, pertoca actualitzar la quota de manteniment de comptadors a l'esmentada població.  
  
 GQS 7700   
 MANTENIMENT LLOGUER  
 Eur/mes Eur/mes  
fins 13 0,772 0,545  
15 0,824 0,603  
20 0,948 0,734  
25 1,770 1,331  
30 2,681 1,745  
40 4,214 2,652  
50 6,159 6,004  
65 7,555 7,351  
80 9,426 9,175  
100 11,358 11,375  
125 18,897 13,351  
150 23,104 16,325  
200 68,515 33,161  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
València, 18 de març de 2020.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8713, del 09-01-2020 (2019/10295)

Notificació de la sentència dictada en el judici verbal número 302/2018.
------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10910


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 302/2018. [2019/10172]  
Raquel García Martín, lletrada de l'Administració de justícia del Jutjat de Primera Instància número 3 de València, faig saber que, en aquest jutjat, se segueix el procediment de judici verbal número 302/2018, a instàncies de Jorge Luján Baixauli, contra Santiago Mundi Chicote i Sandra Sánchez Vélez, en el qual s'ha disposat notificar a Santiago Mundi Chicote i Sandra Sánchez Vélez que, en data 15 d'octubre de 2019, s'ha dictat una sentència que els afecta i contra la qual poden interposar un recurs d'apel·lació en el termini de 20 dies hàbils, a comptar de l'endemà de la publicació d'aquest edicte en el Diari Oficial de la Generalitat Valenciana, en la forma prevista en l'article 448 i següents de la Llei d'enjudiciament civil. Per a conéixer el contingut íntegre d'aquesta resolució, podran personar-se en la Secretaria del Jutjat, situat a València, avinguda Professor López Piñero, número 14, pis 2n, zona blava (Ciutat de la Justícia de València).  
I, perquè valga de notificació en deguda forma, amb prevenció dels recursos expressats, a la part demandada, Santiago Mundi Chicote i Sandra Sánchez Vélez, que es troben en parador desconegut, d'acord amb el que disposa l'article 164 de la Llei d'enjudiciament civil, expedisc aquest edicte.  
  
València, 15 d'octubre de 2019.- La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 8796, del 23-04-2020 (2020/2709)

Notificació de sentència dictada en el judici verbal número 2749/2015.
----------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2709


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de sentència dictada en el judici verbal número 2749/2015. [2020/2709]  
La lletrada de l'Administració de justícia Fabiola Alonso Velázquez fa saber que en el judici referenciat seguit en aquest jutjat s'ha dictat la Sentència de data 17.12.2018 i s'ha acordat notificar a Jostam Maquinària, SL, tot i que ha sigut negativa la pràctica de la diligència al domicili que consta en actuacions i es desconeix el seu parador.  
Se li fa saber que el text íntegre de la resolució es troba a la seua disposició en la Secretària d'aquest jutjat i que aquesta resolució no és ferma i contra aquesta podrà interposar un recurs d'apel·lació en el terme de 20 dies, davant d'aquest jutjat, i prèvia constitució del depòsit per a recórrer de 50 euros que estableix la disposició addicional quinzena de la Llei orgànica del poder judicial.  
I amb la finalitat que servisca de notificació en deguda forma a Jostam Maquinària, SL, expedisc aquest edicte a Elx (Alacant), el 13 de setembre de 2019.  
De conformitat amb el que es disposa en la Llei orgànica 15/1999 de 13 desembre, de protecció de dades de caràcter personal, i altra legislació vigent en la matèria, les dades contingudes en aquesta comunicació tenen caràcter confidencial, queda prohibida transmetre-les o comunicar-les públicament per qualsevol mitjà o procediment, i hauran de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que es disposa en la Instrucció 6/12, de la Secretària de l'Administració de Justícia.  
  
Elx, 13 de setembre de 2019.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8954, del 17-11-2020 (2020/9668)

Oferta d'ocupació pública corresponent a l'exercici 2020.
---------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9668


Data del document
:   06-11-2020

Organisme emissor
:   Ajuntament de Finestrat

Tipus de document
:   Anunci

Descriptors 

:   * Finestrat
    * concurs administratiu

Oferta d'ocupació pública corresponent a l'exercici 2020. [2020/9668]  
Per la Resolució de l'Alcaldia 2020-1543, de data 6 de novembre de 2020, s'ha aprovat l'oferta d'ocupació pública corresponent a l'exercici 2020, segons el següent detall:  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70 del text refós de la Llei de l'Estatut Bàsic de l'Empleat públic, aprovat pel Reial decret legislatiu 5/2015, de 30 d'octubre.  
  
Finestrat, 6 de novembre de 2020. L'alcalde president: Juan Francisco Pérez Llorca.
Diari Oficial de la Generalitat Valenciana


Sumari del DOGV 8915, del 29-09-2020 (2020/7760)

Extracte de la Resolució de 22 de setembre de 2020, de la vicerectora d'Estudiantat i Compromís Social de la Universitat Jaume I de Castelló per la qual es convoquen beques de la Fundació Torrecid per a estudis de màster (2020-21).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8915

Data del DOGV
:   29-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7760


Data del document
:   22-09-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 22 de setembre de 2020, de la vicerectora d'Estudiantat i Compromís Social de la Universitat Jaume I de Castelló per la qual es convoquen beques de la Fundació Torrecid per a estudis de màster (2020-21). [2020/7760]  
BDNS (identif.): 524886.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Estudiantat d'últim curs de grau de la Universitat Jaume I (curs 2019-20) i graduats o graduades UJI en 2019 o 2020. També pot ser beneficiari l'estudiantat matriculat al màster universitari en Enginyeria Industrial en el curs 2019-20 que en el curs 2020-21 realitze la segona part del màster.  
  
Segon. Finalitat  
Subvencionar parcialment el preu de matrícula de l'estudiantat que es matricule al curs 2020-21 a un màster universitari de l'UJI (dels establerts en la clàusula 2.2 de la convocatòria) amb l'objectiu d'ajudar al desenvolupament formatiu i professional de titulats i titulades universitaris de l'UJI per a accedir als estudis de màster.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes beques és de 12.000 euros.  
  
Cinqué. Termini de presentació de sol·licituds  
Fins al 10 de novembre de 2020  
  
Castelló de la Plana, 22 de setembre de 2020. La vicerectora d'Estudiantat i Compromís Social: María Inmaculada Rodríguez Moya.
Diari Oficial de la Generalitat Valenciana


Sumari del DOGV 8967, del 04-12-2020 (2020/10396)

Informació pública del compte de liquidació definitiva de la unitat d'execució UE-4 Gabriel Miró.
-------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10107


Data del document
:   23-11-2020

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * administració local
    * pla d'urbanisme

Informació pública del compte de liquidació definitiva de la unitat d'execució UE-4 Gabriel Miró. [2020/10162]  
Raquel Guill García, quarta tinenta d'alcalde responsable de l'Àrea d'Urbanisme, Activitats, Contractació i Serveis Públics, fa saber:  
  
Que per acord de la Junta de Govern Local adoptat en sessió celebrada amb caràcter ordinari el dia 11.11.2020, es va adoptar el pertinent acord en relació amb el compte de liquidació definitiva de la UE-4 Gabriel Miró, que en la part dispositiva assenyala literalment:  
  
«Primera. Sotmetre el compte de liquidació definitiva, abans de l'aprovació, a informació pública, complint els tràmits legalment establits, en el Butlletí Oficial de la Província, en el Diari Oficial de la Generalitat Valenciana, en la pàgina web de l'Ajuntament i en un diari no oficial d'àmplia difusió en la localitat.  
Segona. Notificar-ho a cadascun dels interessats perquè puguen formular-hi les al·legacions que als seus drets convinga en un termini de 15 dies.»  
  
Castalla, 23 de novembre de 2020.- La quarta tinenta d'alcalde: Raquel Guill García.
Diari Oficial de la Generalitat Valenciana


Sumari del DOGV 8916, del 30-09-2020 (2020/7780)

RESOLUCIÓ de 22 de setembre de 2020, de la Universitat de València, per la qual es nomenen professors i professores titulars d'universitat.
-------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7780


Data del document
:   22-09-2020

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de setembre de 2020, de la Universitat de València, per la qual es nomenen professors i professores titulars d'universitat. [2020/7780]  
D'acord amb les propostes formulades per les comissions encarregades de jutjar els concursos d'accés convocats per resolucions de la Universitat de València de 13 de març de 2020 (BOE 30.03.2020) per a la provisió de places de professor/a titular d'universitat i una vegada acreditat per les persones interessades que reuneixen els requisits establerts a la base novena de la convocatòries.  
Aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la desenvolupen, ha resolt efectuar els nomenaments que es relacionen a continuació:  
  
- Gonzalo Olmo Alba, amb DNI núm. 48[?.]50\*, professor titular d'universitat, de l'àrea de coneixement Física Teòrica, adscrita al Departament Física Teòrica (concurs núm. 1/2020), plaça núm. 6867.  
  
  
- Alicia Forment Aliaga, amb DNI núm. 29[?.]14\*, professora titular d'universitat, de l'àrea de coneixement Química Inorgànica, adscrita al Departament Química Inorgànica (concurs núm. 2/2020), plaça núm. 6865.  
  
- Juan Bernardo Cano Boquera, amb DNI núm. 20[?.]84\*, professor titular d'universitat, de l'àrea de coneixement Química Inorgànica, adscrita al Departament Química Inorgànica (concurs núm. 3/2020), plaça núm. 6868.  
  
- María González Béjar, amb DNI núm. 44[?.]62\*, professora titular d'universitat, de l'àrea de coneixement Química Orgànica, adscrita al Departament Química Orgànica (concurs núm. 4/2020), plaça núm. 6866.  
  
Les persones nomenades hauran de prendre possessió en el termini màxim de vint dies hàbils, a comptar des de l'endemà de la publicació de la present resolució en el Boletín Oficial del Estado.  
  
Contra la present resolució, que esgota la via administrativa, es podrà interposar recurs potestatiu de reposició davant la rectora de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació.  
  
València, 22 de setembre de 2020.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 8808, del 11-05-2020 (2020/3223)

Notificació de la sentència dictada en el judici verbal número 28/2018.
-----------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3223


Organisme emissor
:   Jutjat de Primera Instància Número 6 d'Alzira

Tipus de document
:   Edicte

Notificació de la sentència dictada en el judici verbal número 28/2018. [2020/3223]  
Amparo Martínez Pellicer, lletrada de l'Administració de justícia del Jutjat de Primera Instància número 6, certifique que en les actuacions indicades s'ha dictat la resolució que, copiada en el necessari, diu:  
  
  
Procediment: judici verbal 28/2018  
De: A Cuerpo De Rey, SL  
Contra: Juan Manuel Mont Martínez  
  
Dispositiva  
Estime íntegrament la demanda presentada per A Cuerpo De Rey, SL, contra Juan Manuel Mont Martínez, condemne aquest a abonar a l'actora la suma de 358,44. ?, més l'interés legal incrementat en dos punts des de la data d'aquesta sentència fins al complet pagament, i amb imposició expressa de costes a la demandada.  
Contra aquesta resolució no es pot interposar un recurs d'apel·lació.  
Aquesta és la meua sentència, que pronuncie, mane i signe.  
Atés que es desconeix el domicili o la residència actuals de la part demandada, per diligència d'ordenació de data de hui, de conformitat amb el que es disposa en l'art. 497.2 de la LEC, he acordat la publicació del present edicte en el Diari Oficial de la Generalitat Valenciana per a efectuar la diligència de notificació de la sentència a la part demandada.  
  
  
Alzira, 10 d'octubre de 2018.- La lletrada de l'Administració de justícia: Amparo Martínez Pellicer.
Diari Oficial de la Generalitat Valenciana


Sumari del DOGV 8875, del 06-08-2020 (2020/6014)

Notificació de la sentència dictada en el procediment de guarda i custòdia número 299/2019.
-------------------------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6014


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 299/2019. [2020/6014]  
María Cabezuelo Campos, lletrada de l'Administració de justícia del Jutjat de Primera Instància núm. 9 de València, pel present faig saber que en les actuacions de Família. Guarda, custòdia o aliments de fills menors no matrimonials no consensuats [F02], seguides amb el número 000299/2019, a instàncies d'Ursula Nseng Ntutumu Ekua contra Anselmo Edjan Fama Nchama en situació de rebel·lia, en els quals en data 24 d'abril de 2020, s'ha dictat sentència, la qual en la part dispositiva diu així:  
«Estime la demanda formulada per Ursula Nseng Ntutumu Ekua contra Anselmo Edjan Fama Nchama, i fixe les següents mesures reguladores dels efectes de la ruptura de la seua unió extramatrimonial, sense expressa imposició de costes.  
1) S'atribueix a la mare la guarda i custòdia dels tres fills comuns menors d'edat anomenats \*\*\*, \*\*\* i \*\*\*, així com l'exercici exclusiu de la pàtria potestat sense perjudici de la seua titularitat compartida.  
  
2) Tenint en compte l'interés dels menors com el més necessitat de protecció, s'atribueix a la mare custòdia l'ús i gaudi del domicili familiar situat en c/ Pedro de Luna núm. 1, P5 de la ciutat de València, sense perjudici dels drets de tercers.  
3) Com a pensió alimentària en favor dels tres fills menors d'edat, el pare entregarà a la mare, dins dels primers cinc dies de cada mes i per mesos anticipats, mitjançant ingrés en el compte corrent que ella designe, la quantitat de 150 euros mensuals per cadascun d'ells, quantitat que s'actualitzarà anualment d'acord amb les variacions que experimente l'IPC que publique l'INE o organisme que el substituïsca.  
  
4) Igualment, el pare haurà d'abonar el 50% de les despeses extraordinàries que generen els menors, entenent per tals tots aquelles que siguen necessàries, imprevisibles i no habituals, qualsevol altra despesa en benefici dels menors haurà de ser pactada per tots dos progenitors o, en cas de discrepància, decidida per l'autoritat judicial.  
Contra aquesta sentència es pot interposar recurs d'apel·lació en el termini de vint dies davant aquest jutjat per a la seua substanciació davant l'Audiència Provincial de València.  
Aquesta és la meua sentència, que pronuncie, mane i signe.  
  
I perquè servisca de notificació en forma deguda a Anselmo Edjan Fama Nchama, en rebel·lia, expedisc i signe el present edicte.  
  
València, 27 d'abril de 2020.- La lletrada de l'Administració de justícia: María Cabezuelo Campos.